НЕЩА ЗА СЛУШАНЕ, РАЗБИРАНЕ И ГЛЕДАНЕ – фондация МС – МОГА САМ\nНЕЩА ЗА СЛУШАНЕ, РАЗБИРАНЕ И ГЛЕДАНЕ\nдекември 6, 2014 януари 8, 2016 Posted in индия\nПреди около две години и половина в залите на Фотосинтезис се проведе едно 3 седмично събитие, което беше наречено „НИКОЙ НЕ СИ ТРЪГВА ОТ ИНДИЯ ЗАВИНАГИ“. Освен изложба от стоп-кадри от видеа и истории от цяла Индия през тези три седмици се случиха няколко много интересни и незабравими срещи. Предлагам ви линк към срещата с д-р Ана Заркова – аюрведа лекар, която ще ви даде малка, но основна представа за методите на Аюрведа. А в колекцията качена в YOUTUBE благодарение на BULGARO ASIA и PhotoSyntesis може да видите и интересните срещи с йогите в България – Анна Павлова, Калина Радичева, пеенето на мантри с Неда Цветкова, поглед към класическата индийска литература с доц. д-р Милена Братоева и други интересни разговори, които бяха документално заснети. Благодаря на всички, които безвъзмезно направиха тези вечери незабравими.\nЕто видеото с д-р Заркова:\nРазговора за йога:\nИ всичко останало пак там\nPrevious: Previous post: КЪЩАТА, В КОЯТО ЩЕ ЖИВЕЕШ УТРЕ\nNext: Next post: НЕДЕЛНА ПРИКАЗКА ЗА/НА ЕДИН ОЦЕЛЯВАЩ


Блогът на monbon245 :: БЕЗ СЪЖАЛЕНИЕ\n14.09.2017 05:00 - БЕЗ СЪЖАЛЕНИЕ\nЗа прочит: Фил. 3:7-15\nЕдин много добър човек и духовен водач, когото винаги много съм уважавал, казваше, че живее, без да съжалява за нищо. За разлика от него, аз съжалявам за много неща. Прекарвал съм часове в прекалено обмисляне на думи, които съм казал, или разговори, които съм провел, както и в анализиране на действията си. Мислел съм какво съм можел да променя.\nАпостол Йоан ни казва: „Ако изповядаме греховете си, Той е верен и праведен да ни прости греховете и да ни очисти от всяка неправда.“ Не всички неща за, които съжалявам са грехове, но повечето са били неправилни решения. Да кажем това да започна работа много далеч от семейството си, която ми отне радостта от рожденните дни и други семейни празници. С нищо няма да променим себе си или обстоятелствата, ако се връщаме назад и постоянно си мислим какво би могло да стане, ако бяхме постъпили по друг начин.\nРазбрал съм, че за да водя праведен живот, не е достатъчно просто да съжалявам за миналото си, а с оглед на милото, погледът ми да бъде насочен към бъдещето, защото така ще мога да видя доброто, което Бог ми дава въпреки лошите моменти, които съм преживял. Предишните ни преживявания, особено допуснатите грешки, могат да ни направят по-силни и по-мъдри.\nМолитва: Господи, помагай ни да намираме почивка в Твоите любящи обятия и да знаем, че любовта Ти към нас е много по-силна от нашите съжаления и лоши спомени. В името на Исус, амин.\nМисъл за деня: Нека поверим неприятните спомени и чувството на тъга на Бога, за да ни даде Той освобождение.\nАвтор: Джак Камерън (Северна Каролина)\nДа се молим за: ТЕЗИ, КОИТО РАБОТЯТ ДАЛЕЧ ОТ СЕМЕЙСТВАТА СИ.


Община Димитровград редуцира програмата за Празника на града - dgnews.eu\nОбщина Димитровград редуцира програмата за Празника на града\nОбщина Димитровград редуцира програмата за Празника на града поради покачващата се заболяемост. Два от концертите на голямата сцена на площад "България" няма да се състоят. Това са концерта на Тони Стораро, който бе обявен за 30 август и концерта на Ансамбъл "Родопа", който бе планиран за 1 септември. Остава празничния концерт на връх 74 годишнина на града с участието на легендарните D2 и Стенли.\nКонцертът на местните таланти от ОЦТИ "Галаксико" със участието на прима балерината и премиер солиста на Софийската опера и балет Марта Петкова и Никола Хаджитанев ще се проведе на 1 септември. Така на сцената на пл."България" ще има не четири, а два концерта - на 1 и 2 септември.\nОсвен промените в програмата с редуцирането на два от най-големите концерти, тази година няма да се състои и традиционния коктейл за Празника на града, на който традиционно се канят всички институции, представители на бизнеса, неправителствения сектор и кметове на съседни общини.


Георги Друмев и Веселин Димитров напуснаха групата на РБ в Общинския съвет на Добрич - Добрич - DarikNews.bg\nГеорги Друмев и Веселин Димитров напуснаха групата на РБ в Общинския съвет на Добрич\n23 април 2019 13:07\nОбщинските съветници Георги Друмев /ДБГ/ и Веселин Димитров /СДС/ обявиха, че напускат групата на Реформаторския блок в Общинския съвет на Добрич. Това се случи на днешното заседание на местния парламент.\nДимитров обясни, че мотивът му е споразумението между ГЕРБ и СДС за съвместно явяване на европейските избори, както и недоразумението между синята партия и кмета на Добрич Йордан Йорданов. Преди дни от СДС обявиха, че Йорданов вече е техен член, а кметът категорично отрече, като заяви, че остава член на ДБГ /Движение „България на гражданите”/.\nГеорги Друмев не коментира пред сесията мотивите за напускането си.\nПред Дарик Веселин Димитров, който е зам.-председател на областната структура на СДС, посочи, че все още не е подал официално заявление за излизане от групата на РБ. „Когато го направя, ще преценя дали да бъда независим съветник.\nПредстои да взема решение. Не мога да кажа дали ще получа покана от ГЕРБ или не”, каза той. След напускането на двамата съветници групата на РБ ще остане с 6 членове.\nДобрич съветници Веселин Димитров Георги Друмев общински съвет


24 часова грижа за Възрастни хора|Дом за стари хора "Лилия"\n24 часова грижа за възрастни хора\nкАКВО ПРАВИМ ЗА БЛИЗКИТЕ ВИ\nКАРАМЕ ГИ ДА СЕ ЧУВСТВАТ У ДОМА СИ\nДАВАМЕ ПОВЕЧЕ ОТКОЛКОТО ОЧАКВАТЕ\n24 часова грижа за възрастни хора в Дом за стари хора „Лилия“.\nМедицински екип се грижи за спокойствието и грижата за настанените в дома.\nПолагат се професионални грижи за поддържане на всички санитарно – хигиенни изисквания.\nНа разположение на настанените в Дом за стари хора „Лилия“ са фризьор и педикюр, както и медицинска рехабилитация.\nМузикотерапия за всеки желаещ в дома.\nГрижа за приемането на предписаните медикаменти на възрастните хора.\nИгри за поддържане на двигателните функции, рисуване, малка библиотека с интересни книги, вестници и списания.\nПросторна всекидневна, в която възрастните хора общуват помежду си, гледат любими филми или просто си пийват ароматен чай, гледайки красотите на Витоша.\nРазходка в озеленената градина на Дома.\nПредлага се музикална, развлекателна програма за празнични дни.\nОрганизиране на чествания на лични празници на домуващите.\n24 часова грижа за възрастни хора - МЕДИЦИНСКО ОБСЛУЖВАНЕ\nОсигурени са седмични посещения от общопрактикуващ лекар, който осъществява прегледи на място и следи здравословното състояние на всички Възрастни хора.\nВКУСНА, ДОМАШНО ПРИГОТВЕНА ХРАНА\nНие знаем, че ключ към дълголетието е добрата и качествена храна и затова в Дом за стари „Лилия“ се предлага изхранване 4 пъти дневно.\nПредлага се Здравословно и индивидуално меню при специфичен здравословен статус.\nВ менюто присъстват храни съобразени с необходимостите на възрастните хора\nАсортимента от храни включва такива богати на витамини и минерали като плодове, зеленчуци кисело мляко и др.\nДопълнителни услуги в Дом за Възрастни хора Лилия\nНие ще се погрижим дори и за комфортно транспортиране на Вашите близки\nНие от Дом за стари хора „Лилия“ и партньорите ни от „ЯК Медиктранс“ знаем, че здравето и удобството на вашите близки е от първостепенно значение. Затова ще се погрижим да подсигурим специализиран транспорт от и до дома им. Така можем да подсигурим удобно транспортиране на трудно подвижни хора.\nПри настаняване в Дом за стари хора „Лилия“ се сключва Договор за предоставяне на Социална услуга. Изисква се следния набор документи – Молба за Настаняване в дом за стари хора, Копие от Лична карта на настаняваното лице, Копия на Медицински документи – ТЕЛК, Епикризи и всякакви други документи показващи здравословното състояние на настаняващия се.\nУдостоверение от личен лекар, че настаняваното лице не е в контакт с ОЗБ и може да бъде настанено в дом за възрастни хора.\nИскаме да ви уведомим, че приема на домуващи в условията на извънредно положение се извършват само, срещу документ доказващ, че възрастния човек не е носител на COVID-19!\nДом за Възрастни хора „Лилия“ e лицензиран от Агенция за качество на социалните услуги за Предоставяне на социалната услуга „Резидентна Грижа“ за Целева група „Възрастни хора в надтрудоспособна възраст“\nул.„Чемшир“38, кв. Драгалевци, София\n+359 897 909 007\nПридобиване на Лиценз за Предоставяне на Социалната Услуга „Резидентна грижа“\nДопълнителни мерки за безопасност на домуващите\nCopyright © 2022 Дом за Възрастни хора "Лилия" Powered by D&L Management LTD


Милош Земан: Възможни са още терористични актове в Европа - Вестник Утро\nМилош Земан: Възможни са още терористични актове в Европа\nСвят\t| От: БГНЕС | 31 юли 2016, 15:05\t| коментара\nПрезидентът на Чехия Милош Земан не изключва възможността терористичните актове на територията на Европейския съюз да продължат. В интервю за чешки телевизионен канал той посочи също, че основна причина за тероризма е нелегалната миграция.\n„Ако в Европа влязат 1 млн. бежанци, то сред тях ще има джихадисти“, категоричен е Земан, който също така посочи, че според него на територията на съюза има около 15 000 терористи, предаде БГНЕС.\n„Необходимо е търсене на решение за миграционната вълна. Аз я наричам организирана инвазия. Трябва да бъдат депортирани всички бежанци, които не са получили убежище (в ЕС – бел. ред.), а това са мнозинството от тях“, допълни още той.\nПо неговите думи също така е необходимо депортирането и на радикалните проповедници, по примера на Великобритания. Според Земан на депортиране подлежат мюсюлмани, подкрепящи тероризма, в това число и такива, които имат гражданство или разрешение да останат в ЕС.\nПрезидентът също така не отхвърли възможността за извършване на терористични актове и в самата Чехия, като според него извършителите на подобни престъпления биха били „внесени“ от други държави. Земан определи като най-възможни обекти на подобни атаки столицата Прага и нейните гари и метростанции.\nВ своето интервю държавният глава призова за укрепване на външните граници на Шенгенското пространство, както и за засилване на контрола върху незаконната миграция по вътрешните граници. Той също повтори и своята теза, че създаването на мултикултурни общества е безсмислено и нагледна демонстрация за това са миграционната криза и вълната на терористични актове в ЕС. Президентът посочи още, че канцлерът Ангела Меркел трябва да преосмисли своята политика по приемане на бежанци в съюза.\nПо отношение на Турция Земан предположи, че страната може да се откаже от изпълнението на споразумението си с ЕС за спиране на бежанския поток към Европа. По неговите думи в Турция продължава процеса на ислямизация и „отклонение от заветите на Ататюрк“ и по тази причина според него ускорението на преговорите за членство в ЕС не е уместно. Земан също така се обяви и против отпадането на визите за турски граждани на територията на съюза.


Сгъваема табуретка Блоу - Цена - Продажба\nПродукта "Сгъваема табуретка Блоу" е добавен в кошницата!\nТабуретка с пластмасова седалка\nПродуктов код: M037144\nКод на производителя: ЕО189\nБихте ли препоръчали Сгъваема табуретка Блоу на други? Оставете Вашият коментар и оценка за продукта. Към ревютата\nЖелаете да Ви доставим Сгъваема табуретка Блоу утре? Вижте нашите Условия за доставка.\nТабуретка кръгла Inart 36 х 36 х 46 см Табуретка метал и кожа 158.90 лв.\nТабуретка с колелца 30-67 Кръгла табуретка на колелца 120.00лв.\nСгъваема, табуретка ,Блоу\nАко Сгъваема табуретка Блоу който разглеждате не е най-доброто решение за Вас, може да разгледате повече продукти от Коради ЕООД или Табуретки. Megahome.bg се старае да удовлетвори всички Ваши нужди и ще се радваме да бъдете наши клиенти!\nУспешно се абонирахте за по-ниска цена на Сгъваема табуретка Блоу. Очаквайте писмо в електронната си поща при понижаване на цената.


Супер Виктор - Талисманът на Евро 2016\nТалисман на Евро 2016 е момчето СуперВиктор, което притежава суперсили. То е облечено в екип с цветовете на Франция и носи вълшебно наметало. Талисманът бе показан пред света в края на 2014 година на специална церемония в Марсилия.\nВ духа на съвремието СуперВиктор има свой профил в Twitter, където е активен всеки ден. Името на супергероя, който може да лети, бе селектирано от хиляди онлайн потребители, които се включиха в интернет анкета. Останалите две имена, между които феновете избираха, бяха Голикс и Дриблу.\nСуперВиктор е поредният талисман в историята на европейските първенства. За първи път талисман на турнира има за Евро 80 в Италия - Пинокио.


Entrepregirl - конкурс който стимулира момичета да започнат свой бизнес\nMомичета с интерес към предприемачеството, технологиите и иновациите и с желание да стартират своя компаниястимулира за втора поредна година конкурсът Entrepregirl. Участничките, на възраст от 16 до 25 години, могат да се включат в надпреварата със свои проекти в периода 21 януари - 13 март 2015г. В края на месец март жури ще обяви носителката на наградата Entrepregirl, която включва стипендия за обучение и менторство. Конкурсът е лична инициатива на Саша Безуханова, основател на Български център на жените в технологиите и е вдъхновен от наградата Digital Woman of Europe, която тя получи през 2013г от Нели Крус, вицепрезидент на Европейската комисия и еврокомисар по дигиталната политика (2010-2014).\nПроектите на момичетатаще бъдат оценяваниот Саша Безуханова и екип от професионалисти с опит в предприемачеството – Надежда Дерменджиева, координатор „Програми” в Български център на жените в технологиите; Вера Петканчин, директор „Оперативни дейности” в Junior Achievement България; Радостина Бойчева, член на Консултативния съвет към Асоциацията на българските лидери и предприемачи (ABLE); Мирослав Джоканов, член на същата организация и мениджър „Разработки и развитие” във VMWare България; Антон Ценов, съосновател на Join the Players и член на борда на Start It Smart и Славка Станкова, продуктов маркетинг мениджър в ChaosGroup.


Villa in Playa Den Bossa II - НАЙ-НИСКИ ЦЕНИ от agoda.com\n-, Ибиза, Ибиса, Испания, 0 - Покажи на картата\nVilla in Playa Den Bossa II, който се намира в Град Ибиса, Ибиса, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nVilla in Playa Den Bossa II предлага безупречно обслужване и необходимите удобства, за да удовлетвори гостите си. Този хотел предлага множество удобства, за да задоволи и най-изискания вкус.\nНасладете се на висококачествените удобства по време на престоя си тук. В някои стаи са на разположение частен басейн, климатик, балкон/тераса, телевизор, сателитна/кабелна телевизия, които ще помогнат на гостите да релаксират след дългия ден. Хотелът разполага с множество уникални възможности за отдих, като например открит басейн, градина. Villa in Playa Den Bossa II е идеално място за туристи, търсещи чар, комфорт и удобство в Ибиса.


Проект! Колективен трудов договор\nИзтегляне 216.19 Kb.\nДнес 01.06.2011г. в гр. Лясковец между “АРКУС” - АД със седалище гр.Лясковец ул.”В.Левски” N219, представлявано от инж.Банко Георгиев Банков - Изпълнителен директор, наричан в договора “РАБОТОДАТЕЛ” , от една страна и от друга синдикалните организации на : АСО – КНСБ – НСФ - ”Метал-Електро”, представлявана от своя председател Антония Павлова Тонкова и ФСО “ПОДКРЕПА” - “Аркус” - АД , представлявана от своя председател инж. Илка Йорданова Недева, със седалище и адрес за кореспонденция - гр. Лясковец, ул.”В.Левски” N219, наричани по-долу “СИНДИКАТИ”, се сключи настоящият Колективен трудов договор (КТД) съгласно чл.51а ал.1 и ал. 2 от Кодекса на труда (КТ) за следното:\nОБЩИ ПОЛОЖЕНИЯ. ПРЕДСТАВИТЕЛСТВО.ПРИЛОЖИМОСТ\nЧЛ.1 Чрез настоящия Колективен трудов договор се уреждат въпросите на трудовите, осигурителните и свързаните с тях отношения между работниците и служителите от една страна и РАБОТОДАТЕЛЯ в “Аркус” – АД от друга, които не са уредени с повелителни разпоредби в Закона или е предвидено да се уреждат в КТД, с цел поддържане и развитие на отношения на взаимно зачитане на интересите и уважение, добронамерено решаване на проблеми и довеждането им до предотвратяване на спорове и конфликти и постигане на общо удовлетворяване на интересите на дружеството и работещите в него.\nЧЛ.2 (1) Настоящият КТД урежда въпросите свързани с: трудовата заетост; професионалната квалификация и преквалификация; работното време, почивки и отпуски; трудови и допълнителни възнаграждения; обезщетения; здравословните и безопасни условия на труд; социалните мероприятия; взаимоотношенията между страните, условията за синдикална дейност и всички въпроси на трудовите и социални отношения нерегламентирани в императивни разпоредби на КТ или други нормативни актове.\n(2) Клаузи на договора, противоречащи на законови и подзаконови актове, на отраслов КТД или заобикалящи ги, са недействителни.\nЧЛ.3 Страните се легитимират както следва: РАБОТОДАТЕЛЯТ се легитимира с удостоверение за актуално състояние, издадено от Търговския регистър към Агенция по вписванията, а СИНДИКАТИТЕ - с удостоверение, издадено от НСФ”Метал-електро”(КНСБ), съответно от КТ “Подкрепа”, при преговарянето и подписването на този договор.\nЧЛ.4 (1) КТД се прилага за работници и служители, членове на СИНДИКАТИТЕ страна по този договор и присъединилите се писмено към него.\n(2) Присъединяването към настоящия КТД на нечленуващи в СИНДИКАТИТЕ, страна по договора, работници и служители се извършва по реда на чл. 57 от КТ, като:\n1. Присъединилите се към КТД-2010г., заплащат еднократно сумата 60/шестдесет/ лева, в Главна каса на Дружеството. Средствата се заделят по отделна сметка. Средствата се изразходват за социални дейности, като копие от квитанцията за внесената сума се представя на Комисията по договаряне и се съхранява заедно със заявлението за присъединяване.\n2. Присъединяването влиза в сила от датата на внасяне на сумата.\n(3) Към нечленуващите в СИНДИКАТИТЕ, страна по договора и неприсъединилите се писмено към него работници и служители по изискванията на чл.4 от този договор, се прилагат само разпоредбите на КТ.\nЧЛ.5 Договорените на национално, отраслово (браншово) ниво по-благоприятни за членовете на СИНДИКАТИТЕ условия, се прилагат от влизане в сила на разпоредбите без изричното им договаряне и вписване в КТД.\nЧЛ.6 (1) РАБОТОДАТЕЛЯТ приема да осъществява своите действия по издаване на вътрешни нормативни актове относно правата и задълженията на работниците и служителите по трудовите, осигурителните и свързаните с тях отношения чрез предварителни консултации и в предвидените от закона съгласувания със СИНДИКАТИТЕ.\n(2) Задълженията по ал.1 не ограничават правата на РАБОТОДАТЕЛЯ да уговаря с длъжностните лица други конкретни условия с индивидуалните трудови договори.\nЧЛ.7 РАБОТОДАТЕЛЯТ осигурява работни места съобразно необходимостта за изпълнение Бизнес програмата на дружеството, при нормална продължителност на работното време, както и при намалено и непълно работно време, което се зачита за пълен трудов стаж по смисъла на чл.355 от КТ.\nЧЛ.8 (1) При разкриване на нови работни места и сключване на трудов договор РАБОТОДАТЕЛЯТ изготвя и връчва длъжностна характеристика за работното място.\n(2) Длъжностните характеристики съдържат подробно описание на функциите и трудовите задължения; нормативните документи, използвани в процеса на труда; практическите знания, умения и изискванията за заемане на работното място.\n(3) РАБОТОДАТЕЛЯТ приема едномесечен срок за актуализация на длъжностните характеристики при промяна характера на работа или вписване на нови дейности и функции на съществуващи работни места.\nЧЛ.9 РАБОТОДАТЕЛЯТ предлага, а СИНДИКАТИТЕ съгласуват списък на професиите и длъжностите съгласно НКПД и специфичните условия в дружеството.\nЧЛ.10 РАБОТОДАТЕЛЯТ е длъжен да осигурява технически съоръжения, суровини, материали и енергия за нормалното изпълнение на трудовите задължения на работниците и служителите така, че в законоустановеното време те да заработят договорената по индивидуален трудов договор заплата.\nЧЛ.11 (1) При необходимост от масово съкращение в дружеството РАБОТОДАТЕЛЯТ предоставя на СИНДИКАТИТЕ писмена информация за:\n1.Икономическото и финансово състояние на дружеството и перспективата за неговото развитие през следващия период, но за не по-малко от шест месеца;\n2.Причините за необходимите съкращения в щата и при намаляване обема на работа;\n3.Броя на предлаганите за прекратяване на трудовите правоотношения работници и служители, поради съкращение в щата или намаляване обема на работа, общо за дружеството, по производствени звена и функционални отдели, но за не по-малко от шест месеца;\n4.Възможностите и задълженията на дружеството за пренасочване и преквалификация, както и обезщетение на освободените.\n(2) Към преговори се пристъпва в седемдневен срок от постъпване на информацията по ал.1.\n(3) В случай , че в 15-дневен срок след постъпване на информацията не се постигне съгласие по процедурата, страните преминават към реда, описан в чл.61, ал.1 и 2 от настоящето КТД.\nЧЛ.12 (1) При съкращаване РАБОТОДАТЕЛЯТ се задължава да спазва следните приоритети:\n(2) Да не се съкращават само синдикални членове или само членове на една синдикална организация, страна по КТД.\n(3) Да не се съкращават работници и служители в трудоспособна възраст, ако има работни места заети от пенсионери или лица, придобили право на пълна пенсия за осигурителен стаж и възраст.\n(4) Да не се съкращават работници и служители, на които им остават до две години до пенсиониране.\nЧЛ.13 За прекратяване на трудовите правоотношения по чл.328, ал.1, т. 2, 3 и 4 на КТ РАБОТОДАТЕЛЯТ, след освобождаване на работещите пенсионери и лицата, придобили право на пълна пенсия за осигурителен стаж и възраст, извършва подбор на кадрите по професии,чрез атестация по следните критерии:\n1.Образование, квалификация и трудов стаж по специалността;\n2.Трудов стаж в дружеството;\n3.Трудов стаж на съответната длъжност (работно място).\nЧЛ.14 РАБОТОДАТЕЛЯТ уволнява работник или служител, член на СИНДИКАТИТЕ, страна по КТД, по смисъла на чл.11 от договора, поради съкращаване на щата или намаляване обема на работа, само след предварително писмено съгласие на съответния синдикален комитет /съвет/.\nЧЛ.15 РАБОТОДАТЕЛЯТ уволнява на основание чл.328, ал.1, т.2, 3, 4, 5, 11 и 12 и чл.330, ал.2, т.5 и т.6 на КТ председателите и членовете на синдикалните комитети /съвети/ на СИНДИКАТИТЕ, страна по КТД, само след писмено съгласие на отрасловите (браншовите) централи.\nЧЛ.16 Страните се договарят трудовите книжки на работниците и служителите да се съхраняват в архив на дружеството, като РАБОТОДАТЕЛЯТ осигурява надеждното им опазване. Работниците и служителите при поискване получават трудовата си книжка срещу подпис.\nЧЛ.17 Повишаването на квалификацията на работниците и служителите е съвместен ангажимент на страните по КТД с цел професионалната адаптация на работниците и служителите към техническите изисквания на работното място.\nЧЛ.18 Страните по КТД приемат да поддържат постоянно действаща комисия за подбор и организиране на работници и служители, подлежащи и имащи желания за повишаване на квалификацията.\nЧЛ.19 Комисията изработва годишен план за обучение по подразделения и приема методите и начините за повишаване на квалификацията на работниците и служителите по видове професии.\nЧЛ.20 РАБОТОДАТЕЛЯТ осигурява финансово и материално процесите на обучение за повишаване квалификацията на работниците и служителите.\nЧЛ.21 Комисията извършва и последваща атестация на обучените работници и служители и изготвя становище пред РАБОТОДАТЕЛЯ за развитие на лицата на работното място.\nЧЛ.22 Разпределението на дневното и седмичното работното време, графиците за работа на смени и почивките, както и системата за контрол за спазване и отчитане на работното време се регламентират в Правилника за вътрешния трудов ред. Правилникът за вътрешния трудов ред се разработва,изменя и допълва след консултации със СИНДИКАТИТЕ, страна по КТД в съответствие с чл. 37 от КТ.\nЧЛ.23 При намаляване обема на работа РАБОТОДАТЕЛЯТ може да въведе непълно работно време, но не по-малко от пет часа след съгласуване със Синдикатите.\nЧЛ.24 По искане на работничка или служителка с деца до осемгодишна възраст или деца с увреждане, които не са настанени в здравно заведение, РАБОТОДАТЕЛЯТ осигурява работа при непълно работно време.\nЧЛ.25 (1) Страните се договарят полагането на извънреден труд да бъде съгласно чл.146 от КТ.\n(2) Положеният извънреден труд се заплаща съгласно договореното в чл. 42/3/ раздел VІ от КТД.\n(3) Извънредният труд положен през двата почивните дни задължително се компенсира с 24 часа непрекъсната почивка, през следващата работна седмица.\nЧЛ.26 По производствени причини, определени във всеки конкретен случай, РАБОТОДАТЕЛЯТ може да въвежда удължено работно време през едни работни дни и да го компенсира чрез съответното му намаляване през други само след предварителни консултации с ръководствата на синдикалните организации, страна по договора.\nЧЛ.27 Размерът на основния платен годишен отпуск по реда на чл.155 от КТ за работниците и служителите, членуващи в СИНДИКАТИТЕ, страна по КТД и присъединилите се по условията чл.4 ал.2 от КТД се определя в зависимост от трудовия стаж, както следва:\n1. При общ трудов стаж до 10 години - 20 работни дни;\n2. При трудов стаж в дружеството от 10 до 15 години - 21 работни дни;\n3. При трудов стаж в дружеството от 15 до 20 години - 22 работни дни;\n4. При трудов стаж в дружеството над 20 години - 23 работни дни.\nЧЛ.28 Времето за водене на преговори по КТД в дружеството се зачита за работно време на представителите на двете легитимни страни, участващи в преговорите и се отчита, като служебен отпуск.\nЧЛ.29(1) Страните се договарят размера на допълнителния платен годишен отпуск по чл156 от КТ да бъде:\n1. За работа във вредни за здравето условия или работа при специфични условия, съгласно чл.156 т.1 на КТ, Наредбата за определяне на видовете работи, за които се установява допълнителен платен годишен отпуск, приета с ПМС №267/2005 г. и списък на Работодателя не по-малко от 5 работни дни.\n2. За работа при не нормирано работно време, съгласно чл.156 т.2 от КТ и списък на Работодателя не по-малко от 5 работни дни.\n(2) РАБОТОДАТЕЛЯТ изготвя заповед за полагащия се допълнителен платен годишен отпуск по професии, длъжности и работни места.\nЧЛ.30 Работничка или служителка с две живи деца до 18 годишна възраст има право на 2 работни дни платен годишен отпуск, а работничка или служителка с три и повече живи деца до 18 годишна възраст - на 4 работни дни платен годишен отпуск по чл.168 от КТ. Заплащането се извършва по чл.177 от КТ.\nЧЛ.31 Страните се договарят отпуските по чл.157 от КТ да бъдат заплатени съгласно чл.177 от КТ, както следва:\n1. При встъпване в брак - 2 работни дни платен отпуск.\n2. При доброволно и безвъзмездно кръводаряване за работник или служител на дружеството, както и при кръводарителски кампании - 2 дни платен отпуск.\n3. При смърт на родител, дете, съпруг, брат, сестра и родители на другия съпруг или други роднини по права линия - 2 работни дни платен отпуск.\nЧЛ.32 Работници и служители , които по утвърден график се представят за профилактични прегледи поради опасност от професионални заболявания, получават допълнителен платен отпуск за времето на задължителния преглед на основание чл.287 от КТ.\nЧЛ.33 Основен платен годишен отпуск за група инвалидност в размер не по-малко от 26 работни дни на основание чл.319 от КТ.\nЧЛ.34 РАБОТОДАТЕЛЯТ има право да даде платения годишен отпуск на работника или служителя и без негово съгласие /чл.173 ал.4 от КТ/, но не повече от половината на полагащия се платен отпуск в рамките на една календарна година с изключение на случаите записани в допълнителни споразумения.\nЧЛ.35 (1) Средствата за работна заплата се разпределят в съответствие с Вътрешните правила за организация на работната заплата (ВПОРЗ). С тях се определя и механизма за оценяване на резултатите от труда и начисляването на индивидуалните работни заплати. ВПОРЗ се разработват, изменят и допълват след консултации със СИНДИКАТИТЕ, страна по КТД в съответствие с чл. 37 от КТ.\n(2) Началните основни месечни работни заплати на работещите в дружеството по трудово правоотношение се определят на основа оценката на работното място, при което се отчитат: сложност на труда, отговорност на труда, параметри на работната среда.\n(3) Страните се договарят минималната работна заплата (МРЗ) за дружеството да бъде 270 лв., минималната дневна заплата - 12.86 лв. и минимална часова заплата - 1.61 лв.\n(4) За подобряване на системата на заплащане се въвеждат 15 (петнадесет) квалификационни степени, конкретизирани във ВПОРЗ.\nСтепен на работно място\nМинимална работна заплата на РМ в лв.\nЧЛ.36 При договарянето на индивидуалните работни заплати (ИРЗ) в дружеството изходна база за определянето им е заплатата за работното място по степени. Оценката на работните места се извършва по критерии и показатели, на база длъжностните характеристики и щатно-длъжностното разписание на дружеството. Договорената индивидуална работна заплата не може да бъда по-ниска от минималния осигурителен доход за съответната категория персонал, съгласно МОД 2011и ОКТД\nЧЛ.37 (1) Основната работна заплата е възнаграждение за изпълнение на определени трудови задачи, задължения и отговорности, присъщи за съответното работно място или длъжност в съответствие с приетите стандарти за количеството и качеството на друга и времетраенето на извършваната работа.\n(2) При заплащане на труда според изработеното при определяне на основната работна заплата се конкретизират:\nРЗ = Q x Рц Рц = Дз/Н (изр.лв/бр.)\nРЗ - работна заплата\nQ - количеството продукция\nРц - разценка работа за единица продукция (изработка на единица продукция, регламентира заплащане на труда на единица изделие /детайл/ )\nДз - дневна заплата\nН – трудова норма (определя се оглед нормалната интензивност на труда)\nЧЛ.38 (1) При добросъвестно изпълнение на трудовите задължения на работниците и служителите в установените срокове се начислява и изплаща трудовото възнаграждение по индивидуален трудов договор, съгласно чл.128, чл.266 и чл.267 от КТ.\n(2) Страните по КТД се ангажират да разглеждат своевременно възраженията на работници от дружеството, отнасящи се до проблеми свързани с формирането на работната им заплата и утвърдените разценки и норми. За целта те формират в двуседмичен срок от подписване на настоящия КТД “Комисията по възраженията”, в чийто състав влизат по двама представители на всяка от страните по КТД. Комисията приема на своето първо заседание свой правилник. Тя обсъжда направените от заинтересованите работници и служители възражения, извършва проверка по случая и в 10 (десет) дневен срок представя заключението си в писмен вид на работодателя за вземане на окончателно решение.\nЧЛ.39 Работната заплата за съответния месец се изплаща най-късно последната седмица на следващия месец, а авансът - не по-малко от 70% на МРЗ за дружеството до втората седмица на текущия месец.\nЧЛ.40 При недостиг на средства в дружеството и добросъвестно изпълнение от страна на работниците и служителите, съгласно чл.245 на КТ, временно се изплаща 60% от брутното възнаграждение за отчетния месец, но не по-малко от МРЗ за дружеството. Разликата остава дължима заедно със законната лихва за текущия период и се изплаща до края на календарната година.\nЧЛ.41 Основните месечни работни заплати по квалификационни степени се индексират от 1-ви януари всяка година с ръста на инфлацията за предходната година\nЧЛ.42(1) Допълнителното възнаграждение за трудов стаж и професионален опит на работници и служители, членуващи в СИНДИКАТИТЕ, страна по КТД и присъединилите се по чл.4 ал.2 от КТД се определя при 0,8% за всяка прослужена година, ОКТД и Наредба за структура и организация на работната заплата, приета с ПМС №4/2007 г.\n(2) За не членуващите в СИНДИКАТИТЕ, страна по КТД и не присъединилите се писмено към него работници и служители, същите се договарят индивидуално.\nЧЛ.43 (1) Страните договарят доплащания на допълнителни трудови възнаграждения с постоянен характер са:\n(2) Доплащане на коефициент за полагане на сменен труд 0,18 от МРЗ за дружеството.\n(3) Доплащанията за нощен труд за всеки отработен час е 0,25 от минималната часова заплата за дружеството - 0.40 лв. за отработен час.\n(4) Доплащанията за извънреден труд са както следва:\n1. За работа през работни дни - 60%;\n2. За работа през почивните дни - 85%;\n3. За работа през дните на официални празници - 110%;\n4. При сумирано изчисляване на работното време - 60%.\n(5) Работодателят начислява ежемесечно на персонала на дружеството 50% от транспортните разходи по направление Г.Оряховица- “Аркус”-АД.\nЧЛ.44 Освен задължителните допълнителни трудови възнаграждения, страните се договарят под формата на допълнително стимулиране изплащане и на други допълнителни трудови възнаграждения, определени във ВПОРЗ.\nЧЛ.45 Страните договарят размери на обезщетенията както следва:\n(1) При прекратяване на трудов договор по чл.328 на основание чл. 222, ал. 1 се изплаща на работника или служителя обещетение в размер на брутното му трудово възнаграждение за срок от два месеца.\n(2) По чл. 222, ал.2 на КТ се изплаща на работника или служителя обещетение в размер на брутното му трудово възнаграждение за срок от два месеца, но не по-малко от договорената заплата за този период.\n(3) По чл. 222,ал.3 на КТ:\n1. Обещетение в размер на две брутното трудово възнаграждение за срок от два месеца, до 10 години трудов стаж;\n2. Обещетение в размер на брутното му трудов възнаграждение за срок от шест месеца, плюс една минимална работна заплата за дружеството, при трудов стаж от 10 до 20 години, по смисъла на чл.222 ал.3 на КТ, независимо от преобразуването на дружеството, прехвърлянето на предприятието или на част от него.\n3. Обещетение в размер на брутното му трудово възнаграждение за срок от шест месеца, плюс две минимални работни заплати за дружеството при трудов стаж 20 и повече години по смисъла на чл. 222, ал.3 на КТ, независимо от преобразуването на дружеството, прехвърлянето на предприятието или на част от него.\nЧЛ.46 РАБОТОДАТЕЛЯТ задължително застрахова за своя сметка за рисковете “Професионално заболяване” и “Трудова злополука” съгласно чл.51 и чл.52 от ЗЗБУТ.\nЧЛ.47 РАБОТОДАТЕЛЯТ се задължава:\n1. Да осигури здравословни и безопасни условия на труд, като разходите, свързани с това са изцяло за негова сметка.\n2. Да обективизира условията на труд (факторите на работната среда и трудовия процес) с лабораторни изследвания през три години, при условие, че технологията, обемът на дейността и организацията на работните места и трудовия процес не са променени. При промяна условията на труд, разкриване на нови работни места и внедряване на нови технологии в тригодишния период РАБОТОДАТЕЛЯТ организира извършването на нови измервания, като осигурява необходимите финансови средства, на основание ЗЗБУТ- чл.2 и Наредба №7/23.09.1999г.\n3. На база измерените фактори на работната среда и условията на трудна при промяна на същите се преразглеждат и се прави нова оценка на съответните работни места.\n4. На база оценката за риска на работните места в дружеството и изготвената програма за намаляване на риска да планира мерки за предотвратяване или намаляване на риска за работещите, а при невъзможност да осигури защитата им ги компенсира.\n5. Да предоставя на работещите и СИНДИКАТИТЕ правилата и инструкциите за работа на работните места с повишен риск.\n6. Да осигурява ефективен контрол за спазване от страна на работещите на мерките за здравословен и безопасен труд, чрез своите представители в Комитета по ЗБУТ.\n7. Да организира обсъждане на цялостната дейност по установяване на здравословни и безопасни условия на труд всяко тримесечие.\n8. Да определя ежегодно работните места , подходящи за трудоустрояване на лицата с намалена трудоспособност, като броят им да не бъде по-малък от 6% от средно-списъчния състав на работещите в дружеството за отчетен период; Чл.315 от КТ и Наредба №8/22.06.1987 г.- чл.1 т. 1е.\n9. Да организира извършването на задължителните медицински прегледи и изследвания на работещите съгласно чл.287 от КТ и Наредба №3/28.02.1987 г. и предвидени от оценката на риска на всяко работно място.\n10. Службата по трудова медицина да изготвя ежегодно анализ на здравното състояние на работещите, копие от който до изпраща на СИНДИКАТИТЕ.\n11. Да участва в разследването на професионалните заболявания и трудовите злополуки, като дава необходимите сведения на контролните органи.\n12. Ежегодно да се утвърждават работни места, на които се полага безплатна предпазна храна, противоотрови и тонизиращи напитки, съгласно Наредба №11 на МТСП и МЗ от 21.12.2005 г.\n13. Да предоставя в тридневен срок от възникване на правото за получаване на безплатно работно облекло, безплатно специално работно облекло и лични предпазни средства на работещите при вредни за здравето условия, съгласно утвърден списък на професиите, длъжностите и работните места с право на ползване на гореизброените по Наредба за безплатното работно и униформено облекло и Наредба №3 на МТСП и МЗ от 19.04.2001 г.\n14. Да обезпечава хигиената на работните и на санитарно-битовите помещения.\n15. Да обезпечи монтирането и функционирането на вентилационни и аспирационни инсталации в цеховете.\n16. Да организира и провежда встъпителен, периодичен и ежедневен инструктаж и обучение съгласно Наредба RD-07-2 на МТСП от 16.12.2009 г.\n17. Да провежда обучение на персонала на дружеството за действие при аварии и бедствия, съгласно План за ликвидиране на последствията от КПА и СБ.\n18. РАБОТОДАТЕЛЯТ регламентира в Правилникът за вътрешния трудов ред физиологични режими за труд и почивка на работни места в дружеството определени по условията на Наредба № 15/ 31.05.1999 г. на МТСП и МЗ.\nЧЛ.48 РАБОТОДАТЕЛЯТ приема, а СИНДИКАТИТЕ се задължават:\n1. Да извършват периодични проверки, чрез КУТ по безопасни и здравословни условия на труд и информират РАБОТОДАТЕЛЯ.\n2. Да проверяват състоянието на осветление, отопление, шум, вибрации, вентилации и други.\n3. Да извършват проверки по своевременното почистване и дезинфекциране на санитарно-битовите помещения, както и за снабдяването им с миещи и хигиенни препарати и материали.\n4. Да съблюдават за своевременното снабдяване на правоимащите със специално работно облекло и лични предпазни средства, тяхното съхранение и изправност, както и правилното им използване.\n5. Да извършват проверки по спазване на графиците за работното време, почивките , отпуските и микропаузите.\n6. Да присъстват при анкетирането на всяка трудова злополука или професионално заболяване, да изследват причините за настъпването им, да предлагат мерки за отстраняването и предотвратяването им.\n7. Да проверяват редовното снабдяване на правоимащите с противоотрови и ободряващи напитки, а така също и тяхното качество.\n8. Да изискват от своите синдикални членове да се грижат за здравето си, както и за здравето и безопасността на другите лица, пряко засегнати от тяхната трудова дейност и спазване на Правилника за ЗБУТ в дружеството.\nЧЛ.49(1) Средствата, предназначени за социални мероприятия на работещите в дружеството се осигуряват от РАБОТОДАТЕЛЯТ по чл. 292 от КТ- минимум7% от ФРЗ,съгласно ОКТД.\n(2) План-сметката се съставя въз основа на социална програма, разработена съвместно от Работодателя и Синдикатите, страна по договора и се приема от общото събрание на работниците и служителите.\n(3) РАБОТОДАТЕЛЯТ отчита изразходването на средствата със социален характер в края на годината пред Общото събрание на дружеството или пред Комисията по социално партньорство.\nЧЛ.50 РАБОТОДАТЕЛЯТ оказва съдействие за развитие на работнически спортове в дружеството и организиране на спортни мероприятия за работещите.\nВЗАИМООТНОШЕНИЯ МЕЖДУ СТРАНИТЕ. УСЛОВИЯ ЗА СИНДИКАЛНА ДЕЙНОСТ\nЧЛ.51 По искане на СИНДИКАТИТЕ, РАБОТОДАТЕЛЯТ предоставя информация за състоянието и дейността на дружеството, необходими за изготвяне на становища, контрол по изпълнението на КТД и др. в уговорен между страните срок за всеки отделен случай.\nЧЛ.52 РАБОТОДАТЕЛЯТ предоставя на СИНДИКАТИТЕ за безвъзмездно ползване: помещения, клубове, столове, канцеларии, бюра, материали за писане и други (за провеждане на събрания, заседания, обучение на синдикалните членове), безплатно ползване на отопление, осветление, телефони, телекс, размножителна техника, транспортни, пощенски и др. услуги.\nЧЛ.53 (1) РАБОТОДАТЕЛЯТ осигурява възможност за извършване на синдикална дейност, както следва:\n1. На нещатните председатели на синдикалните организации на фирмено ниво годишно не по-малко от:\nза синдикални организации: до 50 човека - 64 часа;\nдо 100 човека - 120 часа;\nдо 200 човека - 240 часа;\nнад 200 човека - 300 часа.\n2. На синдикалните членове по два часа месечно от работното време за провеждане на събрания, обучения или други обществени мероприятия след предварително писмено уведомление до Работодателя.\n3. На членовете на синдикалните комитети/съвети/ по два часа месечно за извършване на синдикална дейност.\n4.Нещатните председатели на фирмените синдикални организации в дружеството се освобождават по един час дневно от преките си служебни задължения за синдикална дейност.\n5. Осигурява се при необходимост ползване на служебен отпуск на нещатния председател или на неговия заместник за участие в регионални и общонационални мероприятия по чл. 159 от КТ.\n(2) Времето за синдикална дейност по горните алинеи се заплаща от Работодателя по реда на чл.177 от КТ. Не се допуска неговото отлагане за ползуване в следващ период, както и паричното му компенсиране.\nЧЛ.54 Обяви, съобщения и други свързани със синдикалната дейност материали да се окачат на определени от РАБОТОДАТЕЛЯ за целта табла по цехове и административни отдели.\nЧЛ.55 Синдикалните дейци на щатна работа, ползват договореностите на настоящия КТД.\nЧЛ.56 СИНДИКАТИТЕ свободно осъществяват дейността си на територията на дружеството. РАБОТОДАТЕЛЯТ няма право да създава пречки и ограничения за членуване на работещите, както и да се намесва под каквато и да е била форма в дейността на СИНДИКАТИТЕ.\nЧЛ.57 РАБОТОДАТЕЛЯТ предварително съгласува със СИНДИКАТИТЕ всички свои решения и действия, които могат да доведат до възникване на социално напрежение като: структурни и технологични проблеми, водещи до намаляване на работни места и съкращение на персонала; изразходване на средствата за социално развитие; организация и заплащане на труда; програмите за безопасност на труда и осигуряване на лични предпазни средства; работното време, почивките и отпуските; полагането на извънреден труд; графика за изплащане на работните заплати и др. въпроси, свързани с трудовите и осигурителните отношения, засягащи интересите на колектива или на част от него.\nЧЛ.58 СИНДИКАТИТЕ се задължават:\n1. Да участват в изясняването на възникнали трудови, социални, икономически, трудово-правни и др. конфликти или фактори на напрежение и да съдействат за тяхното разрешаване в интерес на своите членове и на дружеството;\n2. Да упражняват обществен контрол и въздействие за опазване на трудовото и социално законодателство;\n3. Да осигуряват широка гласност за условията и хода на изпълнение на КТД в дружеството;\n4. Да не предприемат стачни действия по въпроси, включени в КТД, които са изпълнявани съобразно договореностите, както и да се въздържат от обявяване на ефективни стачни действия преди изчерпване на другите средства за решаване на възникналите разногласия;\n5. Да съдействат на РАБОТОДАТЕЛЯ при провеждане на взаимно съгласувани мерки, насочени към подобряване на икономическото състояние на дружеството;\n6. Да съдействат за осигуряване на безплатни трудово-правни консултации на своите членове.\nЧЛ.59 Страните се договарят членският внос да се удържа служебно по ведомост и се превежда по сметка на СИНДИКАТИТЕ до края на всеки месец. Ако след изтичане на месеца начисления членски внос не бъде преведен РАБОТОДАТЕЛЯТ е длъжен да го преведе до края на следващия месец, заедно с начислена законова лихва.\nЧЛ.60 Страните се договарят двустранното сътрудничество в дружеството да се осъществява в комисии, изградени на паритетна основа. Комисията приема правилник за работата си. Заседанията се провеждат по искане на всяка от страните, не по-късно от 7(седем) работни дни след внасяне на искането. Решенията се приемат с консенсус.\nЧЛ.61 Страните се договарят при възникване на колективен трудов спор да търсят неговото решение чрез преки преговори.\n(1) При не постигане на съгласие, страните отнасят спора до съответните Синдикални организации / КНСБ и КТ”Подкрепа”/ и Национален институт за помирение и арбитраж / НИПА/.\n(2) Всяка от страните може да отнесе спора за уреждане по реда на ЗУКТС , в случай че не се постигне съгласие.\nЧЛ.62 Страните се договарят в заседанията на Съвета на директорите на АД да участват представители на СИНДИКАТИТЕ, ако обсъжданите въпроси са свързани с трудови или социално-икономическите интереси на работещите в дружеството.\nЧЛ.63 Страните се договарят, че всички вътрешни правилници и наредби, които се отнасят до трудовите отношения и жизненото равнище в дружеството се съгласуват задължително между тях преди влизането им в сила.\nЧЛ.64 Заявленията, жалбите, сигналите и предложенията се правят в писмен вид и се внасят в деловодството на дружеството. Решаващият орган следва да се произнесе в срок от един месец. Отговорът следва да бъде в писмен вид, да е мотивиран и съобщен на вносителя в седем дневен срок от постановяването му.\nПараграф 1. Колективният трудов договор влиза в сила от деня на неговото подписване и има действие една година. Удължаване срока на действие на КТД се извършва с подписан анекс между страните за период не по-дълъг от една година.\nПараграф 2. При изменения в условията или в нормативната уредба, всяка от страните има право да поиска изменение или допълнение в КТД с писмено отправено известие до другата страна по договора. В този случай страните се задължават да започнат преговори в десетдневен срок при общи за дружеството изменения и допълнения, а при индивидуални такива в тридневен срок.\nПараграф 3. За съгласуване различията по КТД страните създават съвместни експертни комисии за уточняване на становищата.\nПараграф 4. Тълкувания и разяснения по КТД се дават от Комисията по договаряне на настоящия КТД.\nПараграф 5. Настоящият КТД се сключва в четири еднообразни екземпляра, по един за всяка от страните по договора и един за Дирекция”Областна инспекция по труда” за регистрация.\nПараграф 6. Страните по настоящия КТД се задължават, в седемдневен срок от датата на подписването му, да внесат един екземпляр за регистрация в Дирекция”Областна инспекция по труда”, съгласно чл.53, ал.4 на КТ.


Бивши кадри на Левски носят победа на Верея | Футбол | Новини от България и Света | OFFNews.bg\nБивши кадри на Левски носят победа на Верея\nOFFNEWS Последна промяна на 20 ноември 2017 в 20:15 1254 0\nБерое победи Верея в дербито на Стара Загора\nОтборът на Верея победи с 2:0 Етър (Велико Търново) в последния мач от 16-ия кръг на Първа лига. Попаденията бяха дело на двама бивши нападатели на Левски - Валери Домовчийски и Исмаил Иса.\nПървият се разписа преди почивката, а вторият след подновяването на играта. По този начин Верея се върна в първата шестица на класирането. Играчите на Илиан Илиев са с 26 точки на шесто място след втора поредна победа. Етър от своя страна е 11-и с 15 точки.\nУспехите на терена обаче могат да бъдат помрачени от събития извън него. Във Верея не плащат редовно и нервите на треньора Илиан Илиев са опънати до крайност.\n“Надявам се тази седмица да има някакво раздвижване - ръководство да изплати обещаното. Ако това не се случи до петък, на пресконференцията за мача с Левски, ще се кажат нещата и няма да повярват направо.\nТрябва да се кажат нещата. Мисля, че отборът си изпълнява отговорностите, трябва и ръководството да го направи”, каза Илиев, който от месеци се справя повече от добре с това да мотивира играчите, въпреки финансовите затруднения.\nВЕРЕЯ - ЕТЪР 2:0\n1:0 Домовчийски (26)\n2:0 Иса (76)\nВерея Етър Велико Търново Първа лига


ВАВ 01 - Професионално кухненско и барово оборудване | SEOMAX.bg\nНие изработихме изцяло нов сайт за професионално кухненско и барово оборудване, като съобразихме всеки един аспект от сайта.\nРадваме се да ви представим сайтът им https://kuhnensko-oborudvane.com/ изработен от нас – Дигитална агенция SEOMAX. Изработен е изцяло по техен вкус. Нашите графични дизайнери са извършиха графична обработка и създадоха рекламни банери. Избрахме нова тема и създадохме дизайн съобразени с представянето на компанията, което подобри новата им визия.\nВече всеки потребител може да влезне през своя смартфон в удобната мобилна версия на сайта – изчистен дизайн, бърза скорост на зареждане и същите функции, които има и настолната версия. Сайта предоставя възможност изключително лесно да се свържете с тях и да им изпратите запитване, както и да се запознаете с целия им продуктов каталог като работни маси, скари, колички, работни маси с мивки, стелажи, бази за уреди, съдове и много други.


Comme des Garcons Amazingreen Парфюм за мъже EDP - Parfium.bg\nComme des Garcons Amazingreen е аромат за мъже представен на пазара през 2012 година. Създаден е от парфюмериста Jean-Christophe Herault. Определян е като летен, свеж и много ободряващ. Хората, които са почитатели на марката, класират Amazingreen като най-зелен и чувствен от всички аромати в семейството на бранда. Парфюмът ще се хареса на всеки мъж, който обича уханието, красотата и спокойствието на природата.\nВръхни нотки: палма, зелен пипер, зелени акорди, аква нюанси\nСредни нотки: бръшлян, кориандър, корен от перуника\nБазови нотки: барут, ветивер, тамян, бял мускус\nПарфюм Comme des Garcons Amazingreen EDР 50ml се предлага в интернет магазина Parfium.BG на изгодни цени. В нашата професионално селектирана база унисекс парфюми ще откриете подходящ избор от Парфюми, подходящ като подарък за Вас или близките Ви. Уверяваме ви, че при нас ще получите прецизна консултация и безупречно обслужване!\nИме на продукт Comme des Garcons Amazingreen Парфюм за мъже EDP


Мъри търси още един нов играч\nНаставникът на Левски Станимир Стоилов сподели, че се надява до седмица отборът му да се подсили с още един футболист. Носителите на Купата привлякоха десетима нови играчи за последните три седмици, но според Стоилов още един футболист ще подсили конкуренцията в състава.\n„Търсим още едно ново попълнение, за да може да имаме конкуренция. Имаме определен бюджет и малко излишни пари. Този трансферен период ще спестим средства. Имаме идеи какво трябва да се случи и се надявам до седмица да подсилим отбора с едно попълнение. Допълнителни разходи, върху това, което имаме като фонд работна заплата няма да правим. Ако Здравко Димитров и Димитър Костадинов ни освободят от финансови претенции, ще имаме средства дори за още един футболист“, разкри Стоилов.\nСтарши треньорът говори и за решението втория отбор на „сините“ да играе в Трета, вместо Втора лига:\n„U19 е безсмислена група. Там се играе нещо средно между юношески и полуаматьорски футбол. Нямаме играчи да играят във Втора лига и затова се спряхме на Трета лига. Разходите за отбор във Втора лига са по-големи, но когато човек няма пари всичко му се вижда сложно. Когато изчистим всички задължения може да мислим и по-сериозно за дубъл“, допълни той.\nСтоилов бе попитан и за появилите се информации в медийното пространство, че прокуратурата разследва мач с участието на Левски:\n„Ако има нужда ще даваме обяснения. Левски не играе в уговорени срещи, другите отбори сами да си носят отговорността. Аз съм изцяло ‘За’ да дадем обяснения“, добави треньорът.


Издирват 56-годишен мъж за шесторното убийство в Нови Искър (ВИДЕО+СНИМКА) - NOVA\n04 януари 2018 18:40 Обновена в 00:27\nМВР издирва въоръжен и опасен мъж за шесторното убийство в Нови Искър. Заподозреният се казва Росен Ангелов. На 56-години. Осъждан е за педофилия. Разследващите смятат, че е имал връзка с убитата Кети. Двамата са били приятели във Facebook.\nЦял ден Жандармерия и тежковъоръжени полицаи издирваха заподозрения в района на село Луково. Има информация, че той е минал сериозна военна подготовка. Бил планинар, ходел пеша. Криминалистите смятат, че се укрива в гората. Допускат, че е тежко въоръжен, но не е ясно откъде е арсеналът му.


Начало Общество Политика COVID безсилието на ЕС може да прогони още държави от блока\nПандемията, локдаун мерките и бавното стартиране на програмата за разпространение на ваксини още повече засилват тенденциите за разпад на блока\n14:14 10.03.2021 2870 ~ 2 мин. четене\nАвстрия и Дания се наредиха сред страните, разграничаващи се от общностната стратегията на Европейския съюз (ЕС) за ваксините. Действията им породиха съмнения, че единството на блока се руши под натиска на пандемията. Канцлерът Себастиан Курц заяви, че Австрия ще работи с Израел и Дания по второто поколение ваксини срещу коронавирус и „няма да разчита на ЕС в бъдеще“. Това действие се разглежда като упрек към ваксинационната стратегия на Еврокомисията, която изостава доста от темпото на Обединеното кралство, Израел и САЩ.\nВ интервю за немския вестник Bild Курц коментира, че Европейската агенция по лекарствата е била бавна в одобряването на ваксинационната програма. Датският министър-председател Мете Фредериксен добави, че страната му вече е кандидатствала за доставки на флакони от Израел, което е още един знак за разпадащото се доверие в Брюксел по отношение на ваксините.\nПандемията, локдаун мерките и бавното начало на програмата за разпространение на ваксини на ЕС още повече засилват тенденциите за разпад общността. Датският евродепутат Петер коментира, че Дания може да организира гласуване за напускане на блока през 2026 г. По думите му страната наблюдава много внимателно прогреса на Великобритания, която отскоро официално не е в съюза. Не е тайна, че датските евроскептици замислят да използват британската сделка за Брекзит като план за възобновяване на собствения си опит да напуснат Европейския съюз.\nПрез 2018 г. лидерът на Датската народна партия Кристиан Тулесен Дал призна, че плановете му за излизане от блока понастоящем са спрени, тъй като чака „алтернатива“ на членството. В изказване пред репортери, той добави, че може да използва британската сделка, за да поиска подобни отстъпки и за Дания. Страната е провеждала различни референдуми по въпроси, свързани с ЕС. През 1972 г. например е проведен вот в подкрепа на членството в блока, както и срещу еврото през 2000 г.\nВ свое интервю германският евродепутат и адвокат от ЕС Гунар Бек заяви, че успехът на Великобритания с нейната програма за ваксинация определено може да предизвика домино ефект „тип Брекзит“.\n„Ще наблюдаваме как Великобритания се справя сама, но съм оптимист. Действията ѝ за овладяване на пандемията бяха добри. А Финландия е основен кандидат за напускане на блока поради спора за еврото“, коментира той.\nДания е страната, която не одобрява много политики на ЕС, свързани с миграцията, и не прие да влезе в еврозоната. Нидерландия е недоволна от големите субсидии за еврозоната. Не мога да си представя Италия или страните от Южна Европа да напуснат блока, поне докато не получат своя дял от германските пари“, добавя той.\nФандъкова предлага заведенията в столицата да затварят по-рано


За Ети – За Евгения\nВървя към нашата среща. Навън вали. Ще си хванем заедно такси и отиваме на среща с приятелките. Забързвам крачка, когато те виждам в целия си блясък да ме чакаш на края на улицата. Стилна, усмихната, умна и чаровна. Винаги ми е приятно да пътуваме заедно, защото прекарваме време само двете.\nИма такива хора. Искрени са, но не им се сърдиш. Истински са и с тях ти е удобно, хубаво и забавно. Рядкост са и ти си една от тях. За всеки път, когато имах привилегията да те видя, благодаря!\nЕти не съди хората, стреми се да ги разбира. Да, с нея можеш да поклюкарвстваш. Можеш и да си излееш душата. С нея се говори лесно и за всичко. Тя може да те изслуша, може и да сподели и винаги има интересни теми за разговор.\nПитала съм те как го правиш. Поддържаш активен начин на живот, майка си, работиш, спортуваш, прекарваш време със семейството си. Ей така небрежно, с усмивка и настроение създаваш впечатлението, че ти се получава с лекота. А зад всичко това стои един осъзнат, мотивиран, емоционално интелигентен човек, който е избрал да се наслаждава на живота.\nВъзхищавам ти се за това и се радвам, че съм ти го казвала.\nТи си силна, независима жена, същевременно нежна и добра. Ти си любезна, забавна, грижовна, интересуваш се от другите и си активен гражданин. Не говориш много за себе си, не казваш какво ще направиш, а го правиш. Уверена си, но има защо да е така. Винаги си готова да помогнеш. Държиш на семейството и приятелите си и това си личи.\nНай-голямата ти любов е сина ти Марти. За него си готова на всичко. Искам да ти кажа, че ти си чудесна майка и пример за Марти. Всички хора, които те познават, го знаят и ще те помнят завинаги.\nОбикновено момиче, което оставя незабравима следа и вдъхновение.\nЕти, която обича живота!


Eйлиш ни Гуивна: Литературен обяд – Blog of Ivan\nEйлиш ни Гуивна: Литературен обяд\nСборникът разкази на ирландската авторка Ейлиш ни Гуивна (Éilís Ní Dhuibhne) е първата ѝ книга, която се появява у нас. Преводът е дело на Димитър Камбуров, който е преподавал български език в Тринити колидж, Дъблин.\nРазказите се четат леко и мисля, че са доста подходящи за два-три летни следобеда или на път към и от ваканция. Езикът им стои далеч от всякаква претенция или абстрактна височина, българският, който преводачът ползва е доста разнороден, което понякога предизвиква някакво леко напрежение.\nДоколкото обаче става ясно, самият език на ни Гуивна е също не по-малко предизвикващ с ирландската си окраска, специфичните конструкции и леката “остранностеност” спрямо “стандартния” английски на острова (доколкото нещо такова съществува, а по-скоро го няма) остава и в българския текст. Така българският превод представя лексика, която стои на ръба на общо приетата мярка за книжовност и може би създава определена атмосфера, близка до ежедневния поток на живота, лек дискомфорот – също. Оттази гледна точка, предаването на това специфично “нестандартно” стоене на езика е по-скоро успешно.\nИсториите улавят различни моменти и ситуации. Протичането на живота е предадено по интересен, неексплицитен начин. Разказите на Ейлиш на Гуивна, макар и леки за четене, не са лековати, нито могат да се четат между другото. Често преобръщанията в тях са така незабележими, че при леко разсейване четенето се накъсва и пропада. Авторката е способна съвсем неочаквано да отвори следващия параграф с изречение, което тотално преобръща досегашната история и я запраща в съвсем друга посока.\nФиналите ѝ са по-скоро съзвучни с останалата част от мелодията на разказа – по-често няма изненадващи обрати там. Като цяло настроението в историите е относително монотонно, без резки скачания или пропадания, без драстичности като изключим споменатите обръщания на историята.\nРазказите са разнообразни, трудно, мисля, биха могли да се обединят в някаква обща тематика. В една от историите се появява България, донякъде в доста стереотипните представи на чужденеца за малкото откъснато селце, малцинствените проблеми и откриването на нов живот в закътани местенца. Повече за връзката на авторката със страната може да се види в Литературни разговори. Особено симпатични в този разказ са рефлексите на главната героиня за езиците, за звученето им, за фразеологията им, които са всъщност личните наблюдения на авторката.\nДруг силно откроен мотив са литературните (и) академични среди, които представят интересен поглед върху ирланските измерения на тази среда. Изобщо, сборникът е ценен с усещането, което читателят би могъл да придобие за Ирландия и някои страни на живота там, макар че историите не изобилстват с дълбок психологизъм или проявления на специфичния манталитет. Поне не явно и наситено. Засегнати са някои особено ирландски исторически реалии като Големия глад и проблемите на емиграцията.\nЧудесно е, че у нас се появяват съвременни гласове на малки и некомерсиални литератури като ирландската. Може да видите повече за нея в специалния тематичен брой на Литературен вестник от тази година.\nМного се надявам изд. АйСиЮ да продължи с линията си ирландска литература, в която вече има стабилна основа и традиция в лицето на Колъм Тойбин.\nюли 2, 2019 юли 6, 2019 ИvaNÉilís Ní Dhuibhne, ейлиш ни гуивна, icu publishing\nПредишна Предишна публикация: Никола Маринов: Тигърът поиска, човекът обеща\nНапред Следваща публикация: Цицерон към съпругата си\nюни 2019 (11)\nоктомври 2008 (10)\nсептември 2008 (20)\nянуари 2008 (10)\nУилям Сароян и Лятото\nАнтъни Хоровиц: Убийството (не) е всичко\nПиндар, Единадесета олимпийска ода\nИзстъпвайки от сцената: Медея в Античния театър\nЦицерон към съпругата си


НОВИНИ ЗА ЗДРАВЕОПАЗВАНЕТО (01.05.2020) – БАПЗГ\nБАПЗГ > НОВИНИ ЗА ЗДРАВЕОПАЗВАНЕТО > НОВИНИ ЗА ЗДРАВЕОПАЗВАНЕТО (01.05.2020)\nНОВИНИ ЗА ЗДРАВЕОПАЗВАНЕТО (01.05.2020)\n53 НОВИ СЛУЧАЯ НА COVID-19 ЗА ЕДНО ДЕНОНОЩИЕ\n1541 са общо случаите на новия коронавирус у нас. Новите случаи, от пробите, изследвани след 17:00 ч. на 30-ти април са 35. Това стана ясно по време на редовния сутрешен брифинг на Националния оперативен щаб, проведен на 1-ви май, съобщиха от Министерството на здравеопазването.\nЗа последните 24 часа са изследвани 1302 проби. От тях 53 са дали положителен резултат. Към момента активните случаи са 1199. Починалите пациенти, при които е била установена коронавирусна инфекция, са общо 66, а излекуваните – 276.\nСлучаите на COVID-19 за последното денонощие /общо 53/ са разпрeделени по области, както следва: Благоевград – 2; Велико Търново – 2; Видин – 13; Враца – 1; Перник – 4; Плевен – 8; Пловдив – 2; Русе – 2; Сливен – 3; Смолян – 1; София – 11; Ямбол – 4.\nПациентите с доказан COVID-19, които са настанени в болнични условия под лекарско наблюдение, са 317, от тях 40 са в интензивни структури.\nОт общия брой на регистрираните у нас случаи на новия коронавирус 170 са на лица-медицински персонал. Новите 6 случая са установени както следва: в София – 4; в Сливен -1; в Ямбол – 1.\nДнес, 1 май, след среща между министър-председателя и членове на правителството с Националния оперативен щаб, в рамките на която бяха дискутирани противоепидемичните мерки във връзка с разпространението на COVID-19, здравният министър Кирил Ананиев издаде заповед, с която отменя задължителното носене на маски и други предпазни средства на открити обществени места. Това съобщиха от пресцентъра на Министерството на здравеопазването.\nОТПАДА ЗАБРАНАТА ЗА ПОСЕЩЕНИЯ НА НАЦИОНАЛНИ ПАРКОВЕ, ПРИРОДНИ ПАРКОВЕ И ПЛАНИНИ\nСъс своя заповед № РД-01-248/01.05.2020 г. министърът на здравеопазването Кирил Ананиев възлага на кметовете на общини и на областните управители да създадат необходимата организация за посещения на гражданите във всички национални паркове, природни паркове, планини и други обособени места с паркова среда извън населените места на територията на общините, без да се използва градски транспорт, лифтове и посещения на хижи и туристически обекти. Това съобщиха от пресцентъра на Министерството на здравеопазването.\nБЪЛГАРСКИЯТ ЛЕКАРСКИ СЪЮЗ ПРИЗОВАВА ЗА ПОЕТАПНО ОСВОБОЖДАВАНЕ НА МЕРКИТЕ СРЕЩУ COVID-19\nБългарският лекарски съюз призовава за поетапно освобождаване на мерките срещу COVID-19, съобщиха от съсловната организация. В обръщение към българите, от УС на БЛС заявяват, че е нужно да се изработи конкретен план за поетапно освобождаване на мерките с конкретни срокове и връщане към оптимален режим на работа и живот.\n„Уважаеми сънародници, вече месец и половина живеем в условията на извънредно положение. Надяваме се възможно по-скоро да се върнем към начина на живот преди пандемията от Cоvid-19. Затова: Съсловната организация е против неглижирането на проблема Covid-19, в това число и от публични личности и призивите за неговото подценяване. От друга страна, наблюдаваме влошаване на състоянието на пациенти с различни придружаващи заболявания, влошаване на икономическата ситуация в страната, засилване на тревожността сред населението по повод липсата на перспектива“, се казва в обръщението.\nВ обръщението на БЛС се казва още: „БЛС призовава, при спазването на необходимите противоепидемични мерки (носенето на предпазни маски, социална дистанция и лична хигиена), да се изработи конкретен план за поетапно освобождаване на мерките с конкретни срокове и връщане към оптимален режим на работа и живот. В това число работата на кабинетите за извънболнична помощ с цел провеждане на профилактични прегледи на лица над 18 г., грижа за пациентите от рисковите групи, контрол и оптимизиране на терапията на пациентите с хронични заболявания.\nНеобходима е оценка на противоепидемичната ефективност на мерките за ограничаване на движението между областните центрове, разходките в планината и посочване на обозрим срок за премахването им.\nНастояваме темата да не се политизира, защото БЛС изказва професионалното си мнение, без политически нюанси.“\nОТ 3-ТИ МАЙ ОТВАРЯТ ЗА ЗАРХОДКИ ПРИРОДЕН ПАРК „ВИТОША“\nОт 3 май, неделя природният парк „Витоша“ ще бъде отворен за разходка. Автобусните линии, които пътуват до планината, остават спрени, съобщиха от Столичната община.\nПред БНР кметът на София Йорданка Фандъкова уточни, че посещението на Витоша ще бъде възможно само при строга организация и спазване на противоепидемичните мерки. Движението по планинските пътеки ще бъде организирано от екипите на общината и на Общинска полиция. Те ще организират и паркирането на автомобили от „Драгалевци“ до Морените и от „Бояна“ до „Златните мостове“, „Ветровала“ и „Офелиите“. Между 11:00 и 14:00 часа пътищата ще бъдат затворени и планината няма да е достъпна с автомобил. На паркинга на хижа „Алеко“ ще се допускат автомобили с трудноподвижни граждани и с инвалидни колички.\nЗа да не се допуска събирането на много хора на едно място автобусните линии, които пътуват до Витоша няма да се движат, като при успокояване на епидемичната обстановка има готовност да бъде възстановено движението на градските автобусни линии до Витоша.\nОт Столичната община припомнят, че както в парковете, така и в планината трябва да се спазва дистанция от минимум 2,5 метра. При разговори с други хора да се поставя маска или шал. Също така е забранено да се седи по пейките и в беседките, които се намират в природния парк, а провеждането на пикник е позволено само за членовете на едно семейство. От „Московска“ 33 уточняват, че хижите няма да работят.\nВ неделя също се очаква да бъдат премахнати и лентите в големите паркове, но се призовават гражданите да спазват еднопосочното движение и правилата за разходка в тях.\nПоетапно от днес започва възобновяване на работата на общинските болници в София, в които има и открити отделения за пациенти с коронавирус.\nДВАМА ДУШИ С ПОЛОЖИТЕЛНИ ПРОБИ НА COVID-19 СА НАСТАНЕНИ ЗА ЛЕЧЕНИЕ В ПЪРВА ГРАДСКА БОЛНИЦА\nДвама души с положителни проби на COVID-19 са настанени за лечение в Първа градска болница. Няма случаи на заразени медици в лечебното заведение. Осигурени са предпазни средства за персонала, информира директорът на лечебното заведение професор д-р Цветомир Димитров, съобщи БНР.\n“Постепенно си възвръщаме начина на работа и възобновяваме работата си по другите специалности. Имаме неврологична клиника, очна клиника, ушна клиника, вътрешна клиника, серологична клиника и едно развито ДКЦ, което обслужва доболничната помощ също. Целта ни е като постъпи тука един пациент, независимо откъде – от Бърза помощ, от личния лекар, да бъде максимално добре обслужен и да получи помощта от амбулаторния преглед до високоспециализирана помощ”, обясни проф. Димитров.\nВЪВ ВМА НАПРАВИХА ВТОРО ПРЕЛИВАНЕ НА ПЛАЗМА НА ПАЦИЕНТ С COVID-19\nВторо преливане на плазма на пациент с Covid-19 бе направено вчера следобед във ВМА, съобщи ген. Венцислав Мутафчийски на брифинга на Националния оперативен щаб тази сутрин, информира БНР.\nНовият пациентът, подложен на процедурата, целяща излекуване от коронавируса, е бил в по-тежко състояние, отколкото първият, посочи той.\nКръвна плазма се прелива от човек, излекуван от COVID-19, който е създал достатъчно антитела срещу коронавируса.\nИ двамата, претърпели тази манипулация са в по-добро общо състояние тази сутрин, афибрилни са, нямат температура, каза Мутафчийски.\nБеше направена и проверка от Агенцията по лекарствата как се извършва процедурата по преливане на плазма във ВМА. Няма забележки по процедурата, която е правилно извършена, добави той.\nЛЕКАР ОТ ВЕЛИКО ТЪРНОВО, ОЗДРАВЯЛ ОТ КОРОНАВИРУСА, ИСКА ДА ДАРИ КРЪВ ЗА ИЗВЛИЧАНЕ НА ПЛАЗМА ЗА ЛЕЧЕНИЕ НА ПАЦИЕНТИ С COVID-19\nПървият оздравял пациент от COVID-19 във Велико Търново прояви желание да дари кръв за извличане на плазма за лечение на пациенти със заболяването, съобщи БНР.\n30-годишният хирург д-р Виктор Точков от столична болница беше първият пациент с коронавируса във Велико Търново. Заболяването му беше потвърдено на 18 март. Днес се смята, че е напълно оздравял след три отрицателни PCR теста и изтичане на 28-дневната карантина след проведеното болнично лечение.\nМладият медик заяви пред БНР, че иска да дари кръв за плазма, която да се използва за лечение на други пациенти, които се борят със заболяването.\n„Този метод започна да се прилага и тук. Естествено, че аз бих се отзовал, ако има нужда. Разбира се, че бих дарил“, каза д-р Точков. Баща му, педиатърът д-р Валентин Точков, посочи, че ще потърсят връзка с Националния оперативен щаб, за да бъде извършена манипулацията: „Ще изразим нашето желание синът ми да дари кръв, за да може да помогне на хората, които се нуждаят“.\nВ област Велико Търново диагностицираните със заболяването са 22-а, на болнично лечение са 10, един е починал.\nВ ХАСКОВСКА ОБЛАСТ ЗАПОЧНА ТЕСТВАНЕ НА ХОРА, КОИТО СА ПРИСТИГНАЛИ ОТ НИДЕРЛАНДИЯ\nЗапочва тестването за коронавирус на хората, завърнали се от Нидерландия в Хасковска област. Те са жители на селата Криво поле, Брягово, Узунджово и община Димитровград, съобщи БНР.\nВ Хасковска област са 14 от пасажерите на полета от Амстердам.\nВ болницата в тежко състояние е 39-годишна жена, нейният 15-годишен син също е в инфекциозното отделение, а 16-годишната ѝ дъщеря е под карантина в село Криво поле. Под карантина са и още четирима от същия полет, но те са от село Брягово. Общо там завърналите се от Нидерландия са 16 души, които също са под карантина. В двете села започна пълна дезинфекция. Медиатори консултират семействата за противоепидемичните мерки.\nСТРОГИ ОГРАНИЧИТЕЛНИ МЕРКИ ЗА ГОСТИТЕ И СЛУЖИТЕЛИТЕ НА КУРОРТЕН КОМПЛЕКС „АЛБЕНА“\nИзмерване на телесната температура и дезинфекция на превозните средства ще се извършва за всички влизащи в курортен комплекс „Албена“, информира БНР.\nОт туристическия комплекс уверяват, че стриктно ще се следи за спазването на противоепидемичните мерки, както от служителите, така и от гостите на комплекса. След анализ на главния санитарен инспектор на “Албена” са набелязани всички критични точки, при които има предпоставки за струпване на повече хора.\nОт курортния комплекс информират, че със започването на туристическия сезон при влизане на туристите в хотела, телесната им температура ще бъде измервана повторно. Ако се установи гост с температура над 37 градуса, той ще бъде отделен в определено за това място, а здравните служби ще бъдат незабавно уведомени. На рецепциите на хотелите няма да се допускат струпвания, като гостите ще изчакват реда си във фоайето на разстояние едни от други и ще правят своята регистрация един по един. В ресторантите на хотелите ще се следи за дезинфекцията на всички хранещи се и ще се осигурява необходимата дистанция между масите.\nОт обявяването на извънредното положение в страната “Албена” преустанови своята дейност, а всички служители работят и в момента дистанционно.


На 26 януари 2012 година Българският парламент ратифицира Конвенцията на ООН за правата на хората с увреждания с пълен консенсус. За тези хора това със сигурност е най-важното събитие за 2012 г.\nКонвенцията за правата на хората с увреждания е приета от Организацията на обединените нации през 2006 година. Над 100 държави са подписали и ратифицирали този фундаментален документ, а на 23 декември 2010 година той е ратифициран и от Европейския съюз. Конвенцията е подписана от всички държави, членуващи в съюза, като 19 вече са я ратифицирали.\nТова е само началото. Следва синхронизиране на българското законодателство с Конвенцията. Министърът на труда и социалната политика от своя страна е поел ангажимент в срок до 6 месеца да предложи на правителството двугодишен план за нейното прилагане.\nВ България най-после започва голямата промяна в отношението към хората с увреждания.\nПроцесът за защита правата на хората с увреждания в международното право има повече от две десетилетия история. Началото е положено с приемането от ООН на Световната програма за действие по отношение на хората от тази социална категория. Тя намира своето развитие и конкретизация на политики в Стандартните правила за изравняване възможностите на хората с увреждания, които са нормативен акт с препоръчителен характер, неподлежащ на ратификация. В продължение на пет години представители на повече от 700 регионални, континентални и световни организации на хората в неравностойно положение, заедно с представители на организации на обединените нации, работят в ад хок комитет за създаването на Международна Конвенция за защитаване на правата и достойнството на хората с увреждания. На 13.12.2006 година този всеобхватен международен договор е приет с единодушие от ООН. В преамбюла му от 25 точки е посочен обхватът, цивилизационните ценности и международноправната база, които ще бъдат в основата на този първи по своя характер световен документ за хората със специфични възможности. В т. 3 е записано: "Потвърждавайки още веднъж универсалността, неделимостта и взаимната обвързаност на всички човешки права и основни свободи с необходимостта от гарантиране на хората с увреждания на пълното им възползване от тези права и свободи без каквато и да било дискриминация".\nКонвенцията на Организацията на обединените нации за правата на хората с увреждания представя нов подход и отношение при гарантирането на равноправното упражняване на основни човешки права от хората със специфични възможности. Конвенцията не предвижда нови човешки права, а конкретизира мерките, които следва да бъдат предприети от държавите - страни по нея, за да бъдат ефективно гарантирани международно признати вече човешки права. Основният мотив на ООН за приемането й е продължаващата дискриминация и изолация на хората с увреждания, въпреки наличието на приети международноправни инструменти и актове за човешките права. Това налага тя да се разглежда като универсален списък от минимални стандарти, които държавите следва да предвидят, за да гарантират равенството на хората с увреждания пред закона и ефективно упражняване и защита на основните им човешки права. На 23 декември 2010 година Конвенцията е ратифицирана от Европейския съюз (ЕС), като това е първият международноправен акт от подобен вид, с който Европейската общност се обвърза като регионално обединение на държави.\nЕдин от основните акценти на Конвенцията е, че хората с увреждания не следва да се възприемат като обекти на дарителство, медицинско въздействие и социална закрила, а като равнопоставени субекти, които заслужават уважение и равноправие, както останалите граждани в обществото. Във връзка с това за първи път в света се дава единно определение за човек с увреждане, основано на социалния, а не на медицинския подход. Съгласно член 1 от Конвенцията "Хората с увреждания включват лица с трайна физическа, психическа, интелектуална или сетивна недостатъчност, която при взаимодействие с обкръжаващата ги среда би могла да възпрепятства тяхното пълноценно и ефективно участие в обществото, равноправно с останалите".\nЦелта на Конвенцията е да насърчава, защитава и гарантира пълноценното и равноправно упражняване на всички човешки права и основни свободи от страна на всички хора с увреждания и да способства за зачитането на тяхното достойнство. В чл. 3 от Конвенцията са посочени общите принципи на уредба на правата на хората с увреждания:\n1. Зачитане на достойнството и самостоятелността на индивида, включително свободата на личен избор и неговата независимост;\n2. Забрана за дискриминация;\n3. Пълноценно и ефективно участие и включване в обществото;\n4. Уважение към различния и приемане на хората с увреждания като част от човешкото многообразие и човешкия род;\n5. Равни възможности;\n7. Равноправие на мъжа и жената;\n8. Зачитане на развиващите се способности на децата с увреждания да запазят своята идентичност.\nСъгласно чл. 4 от Конвенцията страните, които са се присъединили към нея, поемат ангажимента да предприемат всички необходими мерки, включително да съобразят провежданите политики и законодателствата си с изискванията на Конвенцията. Те трябва да премахнат закони, наредби, навици и практики, които създават дискриминация. Необходимо е приемането на секторните политики и нормативните актове, отнасящи се до хората с увреждания, да става с тяхното активно участие. Въвежда се фундаменталният принцип "Всичко за нас само със самите нас".\nСъгласно чл. 5 от Конвенцията държавите - страни по нея, признават равенството пред закона на всички хора, като се забранява всякакво различно третиране, основано на увреждане, и се изисква да се гарантира достъп до ефективна защита.\nЧленове 6 и 7 обръщат специално внимание на защитата от дискриминация на жените и децата с увреждания. Изисква се да бъдат предприети мерки, с които да се осигури пълноценното им развитие, свободно изразяване на мнението им и зачитане на възгледите.\nВ Конвенцията са посочени конкретните действия, които следва да се предприемат, за да се осигури предоставяне на информация на широката общественост с оглед промяна на възгледи, стереотипи и нагласи. В член 9 са представени изискванията за осигуряване достъпност на хората с увреждания във всеки аспект от живота. Изискването се отнася не само до физическата достъпност на сгради и съоръжения, но и до достъпност до образование, професионално обучение, информация и други услуги, включително електронните. Държавите се задължават да въведат и прилагат минимални стандарти за достъпност до обществени сгради, транспорт и услуги, да осигурят наличието на обществена информация в подходящ формат, достъпен за хора с различни видове увреждания, както и да осигурят различни форми на подкрепа – асистенти, домашни помощници и други.\nСъгласно членове 10 и 11 държавите - страни по Конвенцията, препотвърждават правото на живот на всеки индивид. Те се задължават да предприемат всички необходими мерки, чрез които да осигурят защитата и безопасността на хора с увреждания в рискови ситуации като въоръжени конфликти, природни или хуманитарни бедствия. Конвенцията изисква да бъде признато и гарантирано правото на свобода и сигурност на личността, както и че всяко тяхно ограничение следва да се основава на закон.\nЧлен 12 от Конвенцията изисква страните, присъединили се към нея, да признаят и гарантират равните възможности за лично участие на хората с увреждания във всички сфери на живота, както и да гарантират осигуряването на необходимата подкрепа за това. Тази разпоредба представя нова за българското законодателство концепция за дееспособността на физическите лица - така нареченото подкрепящо вземане на решения. Тази концепция засяга конкретно правния статут на лицата с интелектуални увреждания и на лицата с психо-социални проблеми по смисъла на Конвенцията. Основният акцент на концепцията е това, че всяко лице, независимо от вида увреждане, разполага с възможност да формира воля, да прави избор и да взема решения за извършването или неизвършването на конкретни правни действия с оглед упражняването на собствените му права и изпълнението на поетите задължения. Следователно този потенциал трябва да се оцени конкретно за всеки отделен случай, а не на основата на общи критерии, както е към момента в българското законодателство.\nТази концепция е основата за формулирането на редица други разпоредби в Конвенцията като изискването за осигуряване на достъп до правосъдие наравно с останалите хора, правото на независим живот и достъпа до услуги, гарантиране на правото на сключване на брак, правото на сдружаване и упражняването на активно и пасивно избирателно право.\nБългарската Конституция и законодателството в сферата на защитата на личните данни, тайната на кореспонденцията, правото на справедлив съдебен процес, неприкосновеността на личността предвиждат и гарантират в пълен обем реализацията им за хората със специфични възможности. Такива разпоредби от Конвенцията са член 17 за осигуряване защита на физическата и менталната целокупност на хората с увреждания, член 15 гарантира свобода от наказание и мъчение, нечовешко унизително отношение, както и забрана за използването им за медицински и научни експерименти без съгласието на заинтересованото лице. Конвенцията забранява експлоатацията, насилието и злоупотребата с лицето. Хората с увреждания не могат да бъдат обект на своеволни и незаконни въздействия по отношение на тяхната личност, семейство, дом, кореспонденция и комуникация. Конфиденциалността по отношение на тяхната лична, здравна и рехабилитационна информация следва да е същата, както и за останалите хора.\nКонвенцията прогласява свободата на придвижване и избора на националност при условия еднакви за всички останали граждани. Съгласно член 21 държавите се задължават да гарантират правото на мнение и свободно изразяване на хората с увреждания, включително правото да изискват обществена информация в достъпен формат.\nВ сферата на образованието Конвенцията изисква да бъде последователно регламентирано включващо образование за деца и възрастни с увреждания. Държавите трябва да осигурят равнопоставеност и достъп до начално, средно и висше образование, професионална подготовка, родителско обучение, както и обучение през целия живот. За това трябва да се използват подходящи материали, техники и форми на комуникация. Образованието на лицата с увреждания трябва да осигури тяхното участие в обществения живот с подобаващото им достойнство и самосъзнание, както и развиване на тяхната личност, способности и творчество.\nХората с увреждания имат право на най-високо постигнатия стандарт на здравеопазване без каквато и да било дискриминация на базата на увреждането. Те трябва да получат същите по качество и стандарт здравни услуги, както и останалите хора. Спрямо тях не бива да бъде допускана дискриминация по отношение на здравното осигуряване. Конвенцията изисква да се осигури на лицата с увреждания достигане на максимална степен на независимост и способности, за което държавите следва да им осигурят рехабилитационни услуги в областта на здравеопазването, трудовата заетост и обучението.\nСъгласно член 27 хората със специфични възможности имат равни права на трудова заетост и възнаграждение. Държавите трябва да забранят дискриминацията по отношение на трудовата заетост. Те трябва да подкрепят самостоятелната стопанска инициатива, предприемачеството, наемането на хора с увреждания в обществения сектор, да насърчават тяхната реализация в частния сектор, както и да осигурят подходящи условия на работа.\nСтраните, ратифицирали Конвенцията, трябва да определят адекватния стандарт на живот и социална защита, което включва обществени жилища, услуги и асистиране по отношение на потребностите в резултат на конкретното увреждане, както и покриване на определени разходи на хората с увреждания в случай на бедност. Те трябва да насърчават и участието в културния живот, творчеството, свободното време и спорта чрез осигуряване на телевизионни програми, филми, театри, музейни материали в достъпен формат. Провежданата политика трябва да дава равен шанс за изява на творческите възможности на хората с увреждания и да ги прави широко обществено достояние. Страните, присъединили се към Конвенцията, трябва да осигуряват участие на хората с увреждания в общи спортни прояви, както и в спорт за хора с увреждания.\nСъгласно член 31 следва да се събира статистическа информация с оглед провеждането на ефективни политики при спазването на изискванията за конфиденциалност и зачитане правото на личен живот и установените правила за защита на личните данни.\nДържавите - страни по Конвенцията, признават важността на международното сътрудничество с оглед осигуряване на ефективното й прилагане. За целта те се задължават да предприемат необходимите мерки в партньорство с международната общност и гражданското общество, включващи обучителни програми за повишаване на капацитета за работа с хора с увреждания, сътрудничество в областта на науката и техниката и други области.\nЗа осигуряване на прилагането и мониторинг на Конвенцията държавите следва да определят отговорна институция на правителствено ниво и да разработят и прилагат национален механизъм за наблюдение по прилагането на Конвенцията. Предвижда се държавите да изготвят периодични национални доклади за изпълнението на Конвенцията, които се разглеждат от Комитета по правата на хората с увреждания към ООН - орган, осъществяващ мониторинг по прилагането на Конвенцията на международно ниво. Срокът, в който следва да се представи първият доклад, е две години след ратификацията на Конвенцията. Този доклад следва да представя основните стъпки, които съответната страна е планирала да предприеме в бъдеще с оглед ефективното прилагане на Конвенцията. Всеки следващ доклад се подава на четиригодишен период и следва да представя напредъка по изпълнението на набелязаните стъпки. Комитетът за правата на хората с увреждания от своя страна е длъжен също да подготвя доклади на всеки две години и да ги представя пред Общото събрание на ООН. С оглед правилното прилагане на Конвенцията се изисква отношенията между Комитета за правата на хората с увреждания и държавите да се основават на сътрудничество от една страна, а от друга той да си взаимодейства с вече създадени специализирани агенции и други органи на ООН.\nСъгласно член 40 от Конвенцията регулярно се организира конференция на държавите - страни по нея, с цел да бъде обсъден всеки въпрос от общ интерес, свързан с прилагането й.\nСъюзът на слепите в България и другите национално представителни организации на и за хора с увреждания, членове на Националния съвет за интеграция на хората с увреждания към Министерски съвет, системно поставяха въпроса пред предходното правителство за бързо ратифициране на Конвенцията и преминаване към синхронизиране на националното законодателство с нея.\nНашите усилия бяха възнаградени, като на 27.09.2007 г. България подписа Конвенцията. Впоследствие беше подписан и Факултативният протокол към нея на 18 декември 2008 г., с което нашата страна пое ангажимент за последваща ратификация. В края на миналата година успяхме да ускорим процеса на обсъждане на Конвенцията и тя влезе в дневния ред на заседание на Националния съвет за интеграция на хората с увреждания към Министерски съвет, проведено на 3.12.2011 г. - Световния ден на хората с увреждания. След задълбочена дискусия в комисиите на Народното събрание с участието на национално представителните организации на и за хора с увреждания Конвенцията беше ратифицирана от Парламента на 26.01.2012 г. С присъединяването си към подобен международноправен документ България ясно заявява стремежа си да осигури най-високите стандарти за защита на хората с увреждания на национално ниво и гаранции за пълноценното и равноправно упражняване на техни основни човешки права. Страната ни поема ангажименти по отношение на ефективното прилагане на Конвенцията на ООН за правата на хората с увреждания и като член на Европейския съюз, който е ратифицирал този международен правен акт. Цялостното възприемане на принципите на Конвенцията е процес, който изисква наличието и спазването на ясен план за стъпките по изпълнение на задълженията на нашата страна при прилагането на Конвенцията непосредствено след ратификацията. Необходимо е планът да определя ясно ролята и функциите на отделните държавни органи и заинтересовани страни. Той задължително трябва да бъде ресурсно обезпечен чрез предвидени средства в държавния бюджет. Имайки предвид, че политиката за хората с увреждания е хоризонтална политика, отговорен за последователното й провеждане трябва да бъде Министерски съвет. Синхронизирането на българското законодателство в неговата пълнота с изискванията на Конвенцията ще бъде продължителен процес. Успешното му приключване изисква активното включване и сътрудничеството на национално представителните организации на и за хора с увреждания на всеки етап.\nВ заключение трябва да отбележим, че нормите на Конвенцията за правата на хората с увреждания имат много широк обхват, позволяващ на всяка държава, присъединила се към нея, да намери най-добрите решения в зависимост от националните си специфики.\nНикой от нас не бива да храни излишни илюзии и неоправдани очаквания. Действащото законодателство на нашата страна, регламентиращо правата на хората с увреждания, във висока степен отговаря на основните изисквания на Конвенцията. Затова процесът на неговото усъвършенстване и адаптация може да продължи от 4 до 5 години. Големият проблем, с който ще се сблъскаме във всеки момент от нашата работа с правителството и парламента, ще бъде ограничеността на публичния ресурс. На всички нас е ясно, че активни социални секторни политики могат да правят държави с развити икономики и сериозни бюджетни възможности. Ние считаме, че до 2020 г. основният източник за финансиране на дейности и услуги, регламентирани от Конвенцията, ще бъдат Европейските оперативни програми. Нашата организация натрупа опит в разработването и реализацията на проекти към различни донорски източници.\nНезависимо от трудностите, които ще срещнем в диалога с държавните институции, Съюзът на слепите в България и другите национално представителни организации на и за хора с увреждания са твърдо решени да направят всичко възможно за по-бързото приближаване на България до духа и нормата на Конвенцията за защита правата на хората с увреждания и до водещите социални практики в тази област.


Aпарати за дишане | adapt.bg\n50 лв. - 1700 лв.\nADAPT.BG предлага различни видове апарат за дишане. Повечето хора, страдащи от сънна апнея, имат нужда от апарат за дишане, който да подпомага респираторната функция на организма по време на сън. Отпускането на меките тъкани на горните дихателни пътища вследствие напредване на възрастта, генетична предразположеност или употреба на алкохол може да доведе до частичното или пълното им затваряне по време на спане, познато още като апнея или хипоапнея. Ползването на апарат за дишане през нощта може да елиминира напълно или частично тези апнеи, подавайки въздух под високо налягане посредством маска за носа или носа и устата. Привидно един и същ апарат за дишане може да има коренно различни характеристики и функции според конкретното разстройство на съня, което третира. Един вид апарат за дишане може да подава постоянно налягане през цялото време, докато друг уред може да предоставя вариращо спрямо специфичните нужди и предпочитания на пациента. Повечето съвременни CPAP-и имат функция, позволяваща облекчено издишване, и се пускат и спират автоматично в момента, в който засекат вдишване или липсата на такова. Модерният апарат за дишане увеличава подавания въздух постепенно в рамките 30 – 40 min, за да подсигурят максимално комфортна терапия и лесно заспиване както на човека страдащ от сънна апнея, така и на партньора му. Ако смятате, че имате сънна апнея, освен с апарат за дишане трябва да се снабдите и със специална маска, посредством която въздушният поток стига от апарата до тялото ви. Изборът на този аксесоар е особено важен за пълноценната и комфортна терапия. Друг аксесоар, който в никой случай не е задължителен, но може да намали дискомфорта при спане с подобен апарат за дишане, е овлажнителят. Той затопля и овлажнява въздуха, за да избегне изсъхване на носната лигавица при по-чувствителни пациенти. Съвременните устройства са достатъчно компактни, за да позволяват терапията да се прилага както в домашни условия, така и на път посредством специални мобилни устройства, които могат да работят дори на батерии. За да осигурим максимално спокойствие и сигурност при покупката на подобен апарат за дишане, ние, от аdapt.bg, предлагаме различни схеми за разсрочено плащане, както и за наем, първите три вноски от който могат да се приспаднат при решение за закупуване на апарата.\nАвтоматични CPAP Апарати на цени от


NXP Semiconductors обещава 5 пъти по-мощни мобилни високоговорители - Новини | Mobile Bulgaria\nNXP Semiconductors обещава 5 пъти по-мощни мобилни високоговорители\n17 юли 2012, 17:27 2007 прочитания 3 Коментара\nТехнология на NXP Semiconductors обещава създаването на микро високоговорители, които са 5 пъти по-мощни от тези, които сега намират място в мобилните телефони и други устройства. Сегашните аналози са с мощност около 0,5 вата, което е значително по-малко от 2,6 вата, постигани от новата разработка, която разчита на технология, използвана в слуховите апарати и добавя специален усилвател. Така мобилните устройства скоро биха могли да осигурят не само по-силен звук, но и по-плътни ниски честоти. Говорителите се адаптират към околната среда и имат температурна защита в реално време - температурата е фактор, който може да промени качеството на звука.\nQualcomm ще плати 2 милиарда долара за провалената сделка с NXP\nQualcomm ще купи NXP Semiconductors за 47 милиарда долара\nQualcomm в преговори за покупка на NXP Semiconductors\nАххххх музика от говорителя на телефона ..... Напомня ми за по-прости времена когато се събирахме на някоя пейка да пием бири. :) Та в този ред на мисли май е по-добре да се слага чипът в евтини телефони.\nАми мегахерците са може би най-евтиният съществен компонент в един смартфон, затова и рекламата пада върху него - производителя може да си го позволи без да оскъпи съществено телефона. Например чипсета Тегра2 се продаваше дълго време за $10. Супер-скъпите интегрирани чипсети на Qualcomm от типа всичко-в-едно струват $25-$30. Това при положение че смартфона в този случай може да се реализира с 3-4 чипа върху платка, колкото една пощенска марка. Веки нов компонент , който струва едва няколко долара ще бъде вложен. Въпроса е ако говорител или камера е с цена от $40. Тогава производителя се прави че не е забелязал новостта, докато цената и не падне до разумните граници.\n[Quote] 5 пъти по-мощни мобилни високоговорители[/Quote] , но по-качествени определено има нужда\nПредишна статияVIVACOM отчита ръст на печалбата и приходите за първата половина на 2012 г. Следваща статияTwitter пусна приложение за телефони с платформата S40


Тони Димитрова кара меден месец! Вижте къде завлече младото си гадже: - Скандално\nТони Димитрова кара меден месец! Вижте къде завлече младото си гадже:\tТони Димитрова заведе чак на Малдивите новото си гадже Иван Ченов.\nМузикантът, който е с цели 12 години по-млад от певицата, се влюби силно в нея, докато работеха по общ проект. Това стана, след като съпругата му нелепо почина от пневмония. На Тони пък все не й върви в любовта. Тя роди дете от шофьора Милен, но до сватба така и не се стигна. След още няколко връзки, в които тя беше по-обичащата и по-раздаващата се страна, певицата спря да търси любовта и се примири, че ще остарее сама. Но точно тогава съдбата сякаш й се усмихна и тя намери любовта в човек, който с години й беше просто колега. Двамата вече живеят заедно, всеки има по едно дете – Тони – дъщеря, Иван – син, а разликата на хлапетата е една година. Децата се чувстват като брат и сестра и единствената им цел е да оженят майка си и баща си. Двамата обаче се инатят и са решили просто да живеят заедно, без да подписват в гражданското. Сега влюбената двойка се похвали вече с първите си снимки от екзотичния остров. Те са заминали сами, защото децата са на училище, пък и да се усамотят малко и да останат само двамата.\nОще преди да отлетят се заговори упорито, че щели да се оженят на плажа на красивия остров.\n„Даже дъщеря ми ме попита сърдито защо не е поканена на сватбата ми на Малдивите. Слуховете често са край мен и не им обръщам внимание. Но ги приемам с усмивка“, каза Тони Димитрова.\nВ Бургас обаче упорито се говори, че двойката рано или късно ще сключи брак, най-малкото защото Тони никога не се е женила.\nСтанимир Гъмов иска да му се падне жена с по-малки цициТони Димитрова: Чувствам се като изнасилена!Глория в шок заради разстрела на Златко БаретатаЕмилия: Не съм бременна, родих преди 6 месеца!Черната Златка втръсна на всички, днес се обясни в любовАлекс Раева ще води Х фактор с бременно коремче